Kamberg Valley Hideaway - Kamers
Mountain View Kothuis
Die kothuis het 1 slaapkamer en skakel met die hoofhuis. Die kothuis het slaapplek vir 2 volwassenes. Die slaapkamers is ruim en gerieflik en is ingerig met 2 enkelbeddens wat ook as 1 koninggrootte-bed opgemaak kan word. Elektriese komberse word voorsien vir koeler aande, sowel as linne en handdoeke. Die badkamer is ruim en het 'n groot stort. 'n Ekstra enkelbed kan bygevoeg word vir 'n kind. Die kombuis is ten volle toegerus met 'n oond, stoof, yskas en mikrogolfoond. Daar is 'n oopplan-leefarea met gemaklike sitplek en 'n kaggel. Die leefarea het dubbeldeure wat op 'n privaat patio met 'n braai-area oopmaak waar gaste lieflike uitsigte op die berge kan geniet.
Sunset-kothuis beskik oor 2 slaapkamers, elkeen met 'n en suite-badkamer met groot instapstorte. Albei slaapkamers kan ingerig word met 'n koninggrootte-bed of 2 enkelbeddens. Die hoofslaapkamer het 'n dagbed wat geskik is vir 'n kind. Dit is ook die beste plek om te ontspan met 'n goeie boek. Alle linne en handdoeke word voorsien, asook elektriese kombersies vir die kouer aande. Die kombuis is ten volle toegerus met 'n yskas-vrieskas, gasstoof, elektriese oond en 'n mikrogolfoond. Alle eetgerei en breekware word voorsien. Die kombuis is oopplan en lei na die leef- en eetarea. Dié ruim vertrek bied deur skuifdeure toegang tot 'n privaat patio en 'n braai-area met 'n tafel, stoele en 'n Weber-braai. Gaste kan van hier af pragtige uitsigte op die berge geniet. Dan is daar 'n draagbare kaggel wat met hout gestook word en 'n sitstel in die leefarea, asook 'n etenstafel met stoele in die eetarea.
Die kothuis beskik oor 3 slaapkamers en het slaapplek vir 6 volwassenes. Die hoofslaapkamer het 'n en suite-badkamer met 'n groot bad en ruim stort, en die ander 2 slaapkamers deel 'n badkamer met 'n groot stort. Alle linne en handdoeke word voorsien, sowel as elektriese komberse vir daardie koeler aande. Die kamers is elkeen ingerig met 2 enkelbeddens wat as 'n koninggrootte-bed opgemaak kan word. Die kombuis is ten volle toegerus met 'n oond, stoof, yskas-vrieskas, skottelgoedwasser en mikrogolfoond. Daar is 'n oopplan-leefarea met 'n pragtige vrystaande kaggel. Die leefarea het ook dubbeldeure wat op 'n privaat veranda met 'n onderdakbraai-area oopmaak waar gaste lieflike uitsigte oor die dam en op die berge kan geniet.